बोली- टारगेट फिक्स कर स्कूल के अलावा घर में रोज 6 घंटे स्टडी; मोबाइल से दूर रही
Haryana Board Result 2023 Commerce Stream Topper Success Story - Who Is Nancy Bansal ? हरियाणा के 12वीं के सोमवार को घोषित हुए रिजल्ट में भिवानी के सिवानी की नैंसी ने पूरे प्रदेश में टॉप किया है। घर पर उसकी सफलता की सूचना पहुंची तो परिजनों का खुशी का ठिकाना नहीं रहा। कुछ देर में ही बधाई देने वालों का तांता लग गया।
हरियाणा बोर्ड ऑफ स्कूल एजुकेशन (HBSE) की ओर से सोमवार को घोषित किए गए 12वीं के रिजल्ट में भिवानी जिले की नैंसी ने पूरे प्रदेश में टॉप किया। भिवानी के सिवानी मंडी कस्बे में रहने वाली नैंसी का सक्सेस फंडा है- टारगेट पर फोकस करके उसे अचीव करने में जुट जाना।
नैंसी कहती हैं कि 10वीं में ही स्टडी को लेकर उसने अपने कुछ टारगेट फिक्स कर लिए थे। इन टारगेट को अचीव करने के लिए फोकस बनाए रखा। इस दौरान जितना हो सके, खुद को मोबाइल फोन से दूर रखा।
सिवानी मंडी के नवभारत सीनियर सेकेंडरी स्कूल से कॉमर्स स्ट्रीम की स्टूडेंट नैंसी बंसल के पिता हरपाल बंसल किराना की दुकान चलाते हैं। मां इनू बंसल घर संभालती हैं। नैंसी का छोटा भाई आशीष 8वीं कक्षा में पढ़ता है। 17 साल की ​​​​​​​नैंसी की सफलता की सूचना मिलते ही परिवार की खुशी का ठिकाना नहीं रहा। कुछ ही देर में बधाई देने वालों का तांता लग गया।
रिजल्ट के बाद घर में अपनों से घिरी नैंसी ​​​​​​​को तो एकबारगी यकीन ही नहीं हुआ कि वह पूरे स्टेट में पहले स्थान पर रही है। ​​​​​​​रिजल्ट के बारे में जब टीचर्स और पेरेंट्स ने बताया तो उसे कुछ समझ ही नहीं आया।
नैंसी ने कहा कि उस समय क्या महसूस हो रहा था, बता नहीं सकती। मैं ब्लैंक ही हो गई। थोड़ी देर बाद यकीन हुआ कि हरियाणा की टॉपर हूं। इस अचीवमेंट का श्रेय मम्मी-पापा के साथ-साथ स्कूल और टीचर्स को देती हूं। इन सभी ने मुझे बहुत मोटिवेट किया।
पेरेंट्स को स्पेशल फील कराना चाहती थी
नैंसी ने कहा कि 10वीं में ही मैंने अपने लिए कुछ टारगेट फिक्स कर लिए थे और मैं उन्हें पूरा करना चाहती थी। मैं पेरेंट्स को स्पेशल फील कराना चाहती थी। आज वो कर दिखाया। बाहर रहने वाले मेरे चाचाजी, चाचीजी, दादीजी, सभी ने मुझे पढ़ने के लिए बहुत मोटीवेट किया। जब आसपास ऐसा सपोर्ट करने वाले होते हैं तो हम बेहतर काम कर सकते हैं।
नैंसी ने कहा कि सफलता के लिए स्कूल के अलावा 4 से 5 घंटे की पढ़ाई जरूरी है, वह भी पूरी तरह डूबकर। सिर्फ किताब लेकर बैठने से कुछ नहीं हो सकता।
डरें नहीं, अपने टारगेट पूरा करें
नैंसी ने कहा कि हमारे देश में सभी के पास एक जैसे अधिकार हैं। फ्रीडम है। सभी अपनी बात रख सकते हैं। किसी से डरना नहीं चाहिए। अपने टारगेट अचीव करने के लिए पूरी मेहनत करनी चाहिए। हार्ड वर्क के बगैर जीवन में कुछ नहीं मिल सकता। स्टडी के दौरान अगर कोई कुछ कह भी रहा है तो उसे इग्नोर करना चाहिए। सिर्फ अपने अल्टीमेट टारगेट पर फोकस करें।
सीए बनने की इच्छा
नैंसी ने कहा कि मैंने अपना बेस्ट कर दिखाया है। मेरा सपना सीए बनने का है इसलिए मैं स्कूल में खूब मन लगाकर पढ़ी। घर आने के बाद भी रोजाना 5 से 6 घंटे पढ़ाई की। सुबह उसे यह तो पता था कि आज बोर्ड की 12वीं कक्षा का परिणाम आने वाला है लेकिन उसने परिणाम देखा नहीं था। दूसरी लड़कियों और उनके अभिभावकों के लिए नैंसी ने कहा कि एजुकेशन सभी का अधिकार है। देश की हर बेटी को पढ़ाना चाहिए ताकि वह परिवार का नाम रोशन कर सकें।